Georg Apenes

Georg Richard Apenes (1940–2016) var en norsk jurist, politiker (H) og tidligere embetsmann. Han var stortingsrepresentant for Høyre fra 1977 til 1989 og direktør i Datatilsynet fra 1989 til 2010.

Apenes tilhørte det han oppfattet som Høyres verdikonservative fløy, som var opptatt av prinsipielle og ideologiske spørsmål. Han hadde til dels et anstrengt forhold til politikken og sitt eget parti. Til tross for sin interesse for justispolitikk ble han aldri justisminister. Som direktør for Datatilsynet engasjerte han seg imidlertid for personvernet og var en frontfigur mot EUs datalagringsdirektiv.

 Biografi 
Apenes var sønn av sorenskriver Christian B. Apenes og Inger Johanne Apenes. Det var Georg Apenes som i 1978 fant moren drept.http://www.vg.no/nyheter/innenriks/apenes-drapet/drapssak-fra-1978-er-oppklart/a/172562/

Han var oppvokst og bosatt i Fredrikstad. Etter artium studerte han samfunnsfag i Lancaster, Pennsylvania, med Fulbright-stipendium. Han var i 1968 formann i Det Norske Studentersamfund.

Etter juristeksamen ved Universitetet i Oslo i 1969 var han dommerfullmektig ved Vest-Telemark sorenskriverembete til 1971. Han var formann i Høyres lokallag i Kviteseid fra 1970 til 1971. Han ble gitt advokatbevilling i 1971. Han var journalist i Fredriksstad Blad fra 1971 til 1972 og redaksjonssekretær fra 1972 til 1977. I 1977 ble han innvalgt på Stortinget fra Østfold, og han ble gjenvalgt i 1981 og 1985.

Apenes var direktør i Datatilsynet fra 1989 til 9. april 2010. Han overtok stillingen i 1989 etter Helge Seip som hadde vært direktør siden Datatilsynet ble etablert 1. januar 1980. Bjørn Erik Thon ble 28. mai 2010 oppnevnt som Apenes' etterfølger.«Bjørn Erik Thon blir ny direktør i Datatilsynet»

Apenes var i mange år fast kommentator i norske aviser og har skrevet artikler for tidsskrifter, essaysamlinger, lærebøker og antologier. Han har skrevet flere bøker (se bokliste), de fleste med kulturhistorisk innhold i populærform. Han var medlem i Pressens faglige utvalg 1972–1974, viseformann 1974–1976 og  formann 1976–1977. Fra 2010 var han varamedlem i Pressens faglige utvalg.

I 2010 ble Apenes utnevnt til ridder av 1. klasse av St. Olavs Orden for embetsfortjenste.Utnevnelse til St. Olavs Orden, kongehuset.no, 8. juni 2010.

Apenes var gift med Ingrid I. Willoch, høyrepolitiker og tidligere varaordfører i Fredrikstad.

Georg var først gift med Kari Ørnes Apenes og de fikk tre barn. Martin Ørnes Apenes, Anne Ørnes Apenes og hans Christian Ørnes Apenes.

 Utdanning og yrkeserfaring 
 Befalsskolen for Hærens sanitet 1961–1962
 Dommerfullmektig
 Journalist
 Stortingsrepresentant for Høyre fra 1977 til 1989
 Direktør i Datatilsynet 1989–2010
 Medlem av Europarådets parlamentariske forsamling
 Medlem av nasjonal Etisk komite for medisin (NEM) i 15 år
 Medlem av Rådet for dyreetikk 1993–2002

 Bibliografi 
 Keiser Julian in memorian i Festskrift til Corpsus Iuris, Oslo (1976)
 Sivil ulydighet eller servil lydighet ? Konservatisme i et etisk spenningsfelt, i Den vanskelige ulydigheten (1981)
 Vokter og vekter, i Pateren – minneskrift om Hallvard Rieber-Mohn (1983)
 Er kristelig folkeparti konservativt ?, i Kristelig folkeparti mellom tro og makt (1983)
 Boken ved siden av, festskrift i anledning Østfold biblioteklags 60-årsjuibileum.
 Den innerste esken, festskrift til Lars Roar Langslets 50-årsdag (1986)
 De magiske ordene, i Eplet bog blyanten Landslaget for norskundervisning 10 år (1987)
 Den offentlige mening, i Mennesket i sentrum. Festskrift til Helge Seips 70-årsdag (1987)
  Tyttebærkrigen: det norske felttog i Sverige 1788, medforfatter Tore Dyrhaug (1988)
 Verdimangfold og rettsenhet, i Forsvareren, Alf Nordhus 70 år. (1989)    
 Løven gjesper (1989)
 Lex folkeskikk, i ...den urett som ikke rammer deg selv. Festskrift til professor Anders Bratholm (1990)
 Fase tre – Stortinget i post-parlamentarisk perspektiv., i Vilkår for vekst. Festskrift til Jan P. Syse på 60-årsdagen. (1990)    
 Fredrikstad og deromkring. Illustrert av Tore Bernitz Pedersen (1990)    
 Hankø bad – et Mindernes Herbarium (1991)
 Fra Sinai bjerg til Silikon Valley: rettsstaten og informasjonsteknologien (1991)
 Kong Frederiks gamle by: 425 år, Illustratør: Tore Bernitz  Pedersen (1992)
 Hjulrytterne kommer (1993)  ISBN 82-02-14100-1.
 H.F. Gude: somrene ved Kristianiafjorden  (1995)
 Åpne dører: venneskrift til Astrid Gjertsen på 70-årsdagen (1998)
 Én tid og to byer, medforfatter: Kitty Apenes (1998)
 Panoptikon: vårt gjennomsiktige samfunn (2000)
 Provokasjonen – demokratiets vonde sikringskost, i Folkefiende. 70 år med Staff (2002)
 Personvern og samfunnsmedisin, i Helse for de mange. Samfunnsmedisin i Norge. 2003
 Fra tillit til kontroll: Tolv samtaler om politikk, teknologi og personvern (2005)
 Varmt vann i tankene. Høiax 85 år (2013)
 Dommer og gjøgler. Chr. B.Apenes 1902 - 1976 (2013)

 Referanser 

 Eksterne lenker 




Kategori:Norske embets- og tjenestemenn
Kategori:Norske jurister
Kategori:Journalister i norske lokalaviser
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Stortingsrepresentanter for Østfold
Kategori:Norske Fulbright-stipendiater
Kategori:Formenn av Det Norske Studentersamfund
Kategori:Riddere av 1. klasse av St. Olavs Orden
Kategori:Personer fra Fredrikstad kommune